ইস্টবেঙ্গলে সই করলেন ভেনিজুয়েলার ফরোয়ার্ড

কলকাতা: ভেনিজুয়েলার অ্যাটাকিং মিডিও রিচার্ড সেলিসকে (Richard Celis) সই করাল ইস্টবেঙ্গল (East Bengal)। অ্যান্টেরিয়র ক্রুসিয়েট লিগামেন্টের চোটে (ACL Injury) গোটা মরসুম থেকে ছিটকে গিয়েছেন মাদি তালাল (Madih Talal)। তাঁর পরিবর্ত হিসেবেই ২৮ বছর বয়সি সেলিসকে দলে নিল লাল-হলুদ। তাঁর সঙ্গে এ মরসুমের শেষ পর্যন্ত চুক্তি হয়েছে।

শেষ কোপা আমেরিকায় (Copa America) ব্রাজিলের বিরুদ্ধে ভেনিজুয়েলার একাদশে ছিলেন সেলিস। সে ম্যাচ ০-৩ হেরেছিল তাঁর দল। ভেনিজুয়েলার ফার্স্ট ডিভিশনের দল অ্যাকাডেমিয়া পুয়ের্তো কাবেয়োর হয়ে শেষবার খেলেছিলেন ২০২৪-এর অক্টোবর মাসে।

আরও পড়ুন: বিশ্রামে বুমরা, খেলবেন না ইংল্যান্ড সিরিজে!

জানুয়ারি ট্রান্সফার উইন্ডোর প্রথম রিক্রুট নিয়ে ইস্টবেঙ্গল কোচ অস্কার ব্রুজোন (Oscar Bruzon) বলেন, “আমরা আশা করছি, রিচার্ডের প্রতিভা, স্কিল, দায়বদ্ধতা এবং প্রতিজ্ঞা ইস্টবেঙ্গলের দর্শনকে মূর্ত করে তুলবে। আশু সাফল্য পাওয়ার লক্ষ্যে এগোচ্ছি আমরা, আমাদের আশা তাতে গুরুত্বপূর্ণ প্রভাব ফেলবে রিচার্ড।”

&nbsp ,

স্বাগতম Richard Celis! ?#AmagoFans, join us in welcoming the Venezuela ?? national team forward to the laal-holud squad! ?#JoyEastBengal #WelcomeRichard pic.twitter.com/sCCddRNGM6

— East Bengal FC (@eastbengal_fc) January 7, 2025

লেফট উইংয়ের পাশাপাশি সেন্টার ফরোয়ার্ড পোজিশনেও খেলতে পারেন সেলিস। অ্যাতলেটিকো ভেনিজুয়েলা সিএফ, দিপোর্তিভো জেবিএল, কারাকাস এফসি এবং অ্যাকাডেমিয়া পুয়ের্তো কাবেয়োর মতো ভেনিজুয়েলার বড় বড় ক্লাবে খেলেছেন তিনি। এছাড়াও কলম্বিয়ার মিলোনারিয়োস এফসি এবং স্লোভাকিয়ার এফকে সেনিকাতেও খেলেছেন।

কলকাতার ক্লাবে সই করে সেলিস বলেন, “ইস্টবেঙ্গলে যোগ দিতে পেরে আমি রোমাঞ্চিত, এই ক্লাবের এত ইতিহাস রয়েছে, সমর্থকরা এত আবেগপ্রবণ। আমার কেরিয়ারের এটা নতুন অধ্যায় এবং ভারতীয় ফুটবলের সুযোগ ও চ্যালেঞ্জগুলি গ্রহণ করতে আমি মুখিয়ে আছি।”